wickkiey/tamil-wikipedia-chunked huggingface dataset:
| வாஷிங்டன் மாநிலம் | align= 1889 | ஒலிம்பியா | align= 1853 | align= இல்லை | align= 42,514 | align= 234,670 | சியாட்டில் மாநிலத்தில் பெரிய நகரம். |
| மேற்கு வெர்ஜீனியா | align= 1863 | சார்ல்ஸ்டன் | align= 1885 | align= ஆம் | align= 52,700 | align= 305,526 |  |
| விஸ்கொன்சின் | align= 1848 | மேடிசன் | align= 1838 | align= இல்லை | align= 221,551 | align= 543,022 | மில்வாக்கி மாநிலத்தில் பெரிய நகரம். |
| வயோமிங் | align= 1890 | செயென் | align= 1869 | align= ஆம் | align= 55,362 | align= 85,384 | } |
# ஐக்கிய அமெரிக்க மாநிலத் தலைநகரங்கள்

## தனித்த பகுதிகளின் தலைநகரங்கள்

ஐம்பது மாநிலங்களிலிலோ நாட்டின் கூட்டாட்சி மாவட்டமான கொலம்பியா மாவட்டத்திலோ அடங்கியில்லாத ஐக்கிய அமெரிக்காவின் நிலப்பகுதிகள் தனித்தப் பகுதி (Insular Areas) என்று அழைக்கப்படுகின்றன.அவற்றின் தலைநகரங்கள் கீழே பட்டியலிடப்பட்டுள்ளன:  
**ஐக்கிய அமெரிக்காவின் தனித்த பகுதிகளின் தலைநகரங்கள்**  
| தனித்தப் பகுதி | நாள் | தலைநகர் | குறிப்புகள் |
| --- | --- | --- | --- |
| அமெரிக்க சமோவா | 1899 | பாகோ பாகோ | *நடப்பில் உண்மையான* தலைநகர். |
| 1967 | ஃபாகடோகோ | அமெரிக்கன் சமோவா அரசியல் சட்டப்படியான அலுவல்முறை தலைநகரம். |  |
| குவாம் | 1898 | ஹகாத்னா | டெடெடோ இப்பகுதியில் உள்ள பெரிய கிராமமாகும். |
| வடக்கு மரியானா தீவுகள் | 1947 | சைப்பேன் |  |
| புவேர்ட்டோ ரிக்கோ | 1898 | சான் யுவான் | தலைநகர் முன்பு போர்டோ ரிகோ என அழைக்கப்பட்டது. |
| அமெரிக்க கன்னித் தீவுகள் | 1917 | சார்லொட் அமலீ | } |
# வேதவதி

**வேதவதி** விஷ்ணுவை மணப்பதற்கு கடும் தவம் புரிந்து கொண்டு இருந்த நிலையில் ராவணன் அவளைக் கண்டான். அவன் தன்னுடடைய ஆசையை தெரிவித்தும் அவள் அதற்கு இணங்காமல் விஷ்ணுவை மணப்பதற்காக கடும் தவம் மேற்கொண்டாள். அதனால் கோபம் அடைந்த ராவணன் அவளின் கூந்தலை பிடித்து இழுத்தான். அவள் தன்னுடைய அழகிய கூந்தலை தன்னுடைய கையினாலே அறுத்து எறிந்து, அங்கேயே தீ மூட்டி விட்டு, ராவணனை பார்த்து: “உன்னால் தீண்டப்பட்ட நான் இனி உயிர் வாழப் போவதில்லை, உன்னுடைய அழிவிற்காக நான் மீண்டும் பிறப்பேன்” என்று கூறி தீயிலே விழுந்து உயிரை விட்டாள். பின்னர் சனக மன்னர் குழந்தை வரம் வேண்டி யாக சாலை உழுது கொண்டிருந்த சமயத்தில் அந்த நிலத்தில் தோன்றிய வேதவதியே சனக மன்னரின் வளர்ப்பு மகளாகிய சீதை.
# வானரம்

**வானரர்கள்**, வனத்தில் வாழ்வதால் வானரர்கள் என்பர். இராமாயணத்தில் அனுமன், சுக்கிரீவன், வாலி போன்றாேர் வானர இனத்தைச் சார்ந்தவர்கள். இராவண வதத்திற்காக மகாவிஷ்ணு ராமராக அவதரிப்பார் என்று தீர்மானமானவுடன் அவரோடு சேர்ந்து அவருக்கு உதவியாக இருப்பதற்காக, தேவர்கள் வானரக் கூட்டமாக பூவுலகில் பிறவி எடுக்கும் என்பதும் முடிவாகியது. அதனால்தான் ராமாயணத்தில் வரும் வானரங்கள், மனித உருவம் எடுத்துக் கொள்ள கூடிய சக்தி படைத்தவையாக இருந்தன.
# இலட்சுமணன் கோடு

துறவி உடையில் சீதையை அனுகும் காட்சி]]  
**இலட்சுமணன் கோடு** கிழித்த நிகழ்ச்சி ஆனந்த இராமாணயத்தில் இவ்வாறு கூறப்பட்டுள்ளது: அதாவது சீதை ஆசைப்பட்டு கேட்ட புள்ளி மானை துரத்திக் கொண்டு வெகு தூரம் சென்ற ராமரின் குரல் போல ஓர் குரல் கேட்டதும், இலக்குமணனை அவ்விடத்திற்கு சென்று பார்த்து வருமாறு சீதை அனுப்புகிறாள். ஆனால் இலக்குமணன் அது ராமரின் குரல் இல்லை என்று எவ்வளவு கூறியும், அதைக் கேட்காமல் சீதை அவனை கடிந்து பேசுகிறாள், அதனால் ராமனை தேடி புறப்பட ஆயத்தமான இலட்சுமணன், தன்னுடைய வில்லின் நுனியினால், தரையில் மூன்று கோடுகளைக் கிழித்து, “எக் காரணம் கொண்டும் இவற்றை தாண்ட வேண்டாம்” என்று சீதையிடம் கூறிச் செல்கிறான். இராவணன் சந்நியாசி வேடத்தில் வந்த போது, அவனுக்கு பிட்சை இட சீதை அந்த கோட்டை தாண்டிய போதுதான், இராவணனால் கவரபட்டாள் என்று ஆனந்த ராமாயணம் கூறுகிறது.  
வால்மீகி, கம்பர், துளசிதாசர் ஆகிய மூவரில் ஒருவர் கூட இது பற்றி எதுவும் சொல்லவில்லை. ஆனந்த ராமாயணத்தில்தான் இலட்சுமணன் கோடு கிழித்த நிகழ்ச்சி இவ்வாறு இடம் பெறுகிறது.
# லிங்டின்

**லிங்டின்** என்பது வணிக ரீதியான சமூக வலைப்பின்னல் தளமாகும். இத்தளத்தின் மூலம் வெவ்வேறு நாடுகளில் பணிபுரியும் நபர்கள், தொழிலதிபர்கள், சிறுதொழில் உற்பத்தியாளர்கள், பல்வேறு வகையான சேவையை அளிப்பவர்கள் என பதவிகளில் இருப்போர் அனைவரும் தத்தம் தொழில், வேலை, சேவை ரீதியாக இணைக்கப்பட்டு தத்தம் விபரங்களை பகிர்வதற்கு லிங்க்டுஇன் உதவுகிறது. இத்தளத்தின் மூலம் வணிகத்தொடர்புகள், தகவல் பரிமாற்றங்கள், தொழில்நுட்ப வல்லுனர்கள் சிறப்பு அறிமுகங்கள், புதிய தொழில் வாய்ப்புகள் போன்றவை எளிதாக கையாளப்படுகின்றன.  
லிங்க்டுஇன் பதிவு செய்யப்பட்ட தமது உறுப்பினர்கள் தங்களது விபரங்களையும் சேமித்து வைத்துக் கொண்டு தமக்கு தெரிந்தவர்களுடன் இணைப்பை ஏற்படுத்திக் கொள்ளவும் அனுமதிக்கிறது. உறுப்பினரின் பட்டியலில் உள்ள ஒவ்வொரு நபர்களும் இணைப்பிகள்(Connections) என்றழைக்கப்படுகிறார்கள். இணைப்பியாக லிங்க்டுஇன்னில் பதிவு செய்யப்பட்ட எவரையும் வரவேற்கலாம்.  
இத்தளம் ஆங்கிலம், பிரான்சிய மொழி, இடாய்ச்சு மொழி, இத்தாலிய மொழி, போர்த்துக்கேய மொழி, எசுப்பானியம், டச்சு மொழி, சுவீடிய மொழி, டேனிய மொழி, உருமானிய மொழி, உருசிய மொழி, துருக்கிய மொழி, ஜப்பானிய மொழி, செக் மொழி, போலிய மொழி, கொரிய மொழி, இந்தோனேசிய மொழி, மலாயு மொழி, மற்றும் தகலாகு மொழி
உட்பட 20 மொழிகளில் உள்ளது.
# ரொறன்ரோ திறந்த தரவு

**தொராண்டோ திறந்த தரவு** தொராண்டோ மாநகர அரசின் திறந்த தரவுத் திட்டம். இத் திட்டம் இத் தரவுகளை, "அவற்றின் தற்போதைய வடிவத்திலும், எதிர்கால ஊடக வடிவங்களிலும், சட்டத்துக்குட்பட்ட வழிகளில் பயன்படுத்த, மாற்ற, வழங்க உலகளாவிய, கட்டணம் அற்ற, தனிப்படாத உரிமையை" தருகிறது. இதைப் பயன்படுத்துவோர், இது பொது தரவு என்று தகுந்த மேற்கோள் காட்ட வேண்டும். இத் திறந்த தரவுகள் (Open Data) அரசை திறந்த, வெளிப்படத்தன்மை மிக்க, அணுகக்கூடிய அரசாக செயற்பட உதவும் என்று எதிர்பாக்கப்படுகிறது. மேலும் மக்கள் பங்களிக்க, கூட்டாகச் செயற்பட இத் திட்டம் உதவும்.
# ராம்தேவ்

**சுவாமி ராம்தேவ்** (English:Swami Ramdev), (Hindi:स्वामी रामदेव) அல்லது **பாபா ராம்தேவ்**, ஓர் இந்திய இந்து சமய துறவியாவார். இவர் பதஞ்சலி முனிவர் இயற்றிய வழியில் யோகா பயில்விப்பதாக கருதப்படுகிறது. அவர் பல பகுதிகளில் நடத்தும் யோகா வகுப்புகளில் பெரும் திரளான மக்கள் பங்கு பெறுகின்றனர். இந்தியாவில் பரவலாக உள்ள ஊழலை எதிர்த்து போராட *பாரத் சுவாபிமான் ஆந்தோலன்* என்ற அமைப்பை நிறுவியுள்ளார். *சுதேசி சிக்சா*,*சுதேசி சிகித்சா* என்ற முழக்கங்களுடன் இந்தி மொழி முதன்மை மொழியாக அமைய வேண்டும் என்றும் இந்திய ஆயுர்வேதம் முதன்மை சிகிச்சை முறையாக இருக்க வேண்டும் என்றும் தமது கொள்கைகளைப் பரப்பி வருகிறார்.
# ராம்தேவ்

## சர்ச்சைகள்

பல அரசியல் சர்ச்சைகளில் இவர் பெயர் அடிபட்டு வருகிறது.இவர் நடத்தும் ஆசிரமத்தில் உள்ள தொழிலாளர் பிரச்சினை குறித்து தொழிற்சங்க போராட்டங்கள் நடந்தன.  
இவர் தயாரித்த ஆயுர்வேத மருந்துகளில் மனித மற்றும் விலங்குகளின் எலும்புக்கழிவுகள் இருந்ததாக மக்களவை உறுப்பினர் பிருந்தா காரத் ஆய்வுகள் நடத்தி உறுதிப்படுத்தினார்..பின்னர் அரசு ஆய்வகங்களில் இதனை சோதித்து கொடுக்கப்பட்ட ஆய்வுபொருட்களில் மூலிகைகள் மட்டுமே இருப்பதாக அறியப்பட்டது..  
இவரது கூற்றான, ஆயுர்வேதம் எய்ட்ஸ்,புற்று நோய் இவற்றை குணமாக்கும் என்பதை பின்னர் ஆய்வு முடிவுகளைக் கொண்டு மறுத்ததில் நோயின் கடுமையை நோயாளிகள் எதிர்கொள்ள முடியும் என்று மட்டுமே தாம் கூறியதாக பின்வாங்கினார்.
# ராம்தேவ்

## கருப்புப் பணத்திற்கு எதிரான போராட்டம்

ராம்தேவ் 2011ஆம் ஆண்டு ஊழலுக்கு எதிரான போராட்டங்களிலும் ஜன லோக்பால் போராட்டங்களிலும் கலந்து கொண்டார். ஊழலை கட்டுப்படுத்தவும் வெளிநாடுகளில் பதுக்கி வைக்கப்பட்டுள்ள கருப்புப் பணத்தை மீட்கவும் அரசு நடவடிக்கை எடுக்க வேண்டுமென சூன் 4, 2011 முதல் காலவரையற்ற உண்ணாநோன்பு இருக்க விருப்பதாக அறிவித்துள்ளார்.  
பெப்ரவரி, 2011இல் கருப்புப் பணத்தை வெளிக்கொணரவும் ஒழிக்கவும் பின்வரும் வழிகளைப் பரிந்துரைத்தார் :
1. 500, 1000 பணத்தாள்களை திரும்பப் பெறுதலும் செல்லாததாக்குவதும் - இது கணக்கில் இல்லாத பணத்தை பயன்படுத்துவதைக் கட்டுப்படுத்தும் மற்றும் சட்டவிரோத கையூட்டுக்களுக்கு பணப்போக்குவரத்தை தடுக்கும்.
1. ஐ.நா ஊழலுக்கெதிரான நெறிமுறைக்கு உடன்படுதலும் ஏற்றுக்கொள்ளுதலும் - 2006 முதல் நிலுவையில் உள்ளது.
1. இந்திய குற்றவியல் சட்டத்தில் ஊழல் புரிந்தோருக்கு மரண தண்டனை வழங்க இடமளித்தல்.
1. வரி ஏய்ப்பு மையங்களில் இருந்து ஊழல் நபர்கள் பணத்தைக் கையாடுவதைத் தடுக்க கொடுக்கல் வாயில்களை அணுகியும், கண்காணித்தும் தடுத்தும் செயற்திட்டமாக்கல்.
1. எந்த வெளிநாட்டு வேலை/உறவினரல்லாதவர்கள் வெளிநாட்டு வங்கிகளின் கடனட்டை அல்லது செலவட்டை கொண்டிருந்தால் அவர்களது கணக்குகளை ஆராய்வது.
1. எந்தவொரு வங்கியும் வரி ஏய்ப்பு மையமொன்றில் செயல்பாட்டைக் கொண்டிருக்கக் கூடாது.  
இவற்றினை செயல்படுத்துவது குறித்த நடைமுறைக் கேள்விகள் எழுந்துள்ளன.  
பெங்களூருவில் ஊழலுக்கு எதிராகவும் கருப்புப் பணத்திற்கு எதிராகவும் வலிமையான ஆன்மீக "பாரத"த்தை உருவாக்கிடவும் தாம் சூன் 4 முதல் தில்லி ராம்லீலா மைதானத்தில் மக்கள் இயக்கம் ஒன்றை நடத்த இருப்பதாக அறிவித்தார். இதற்காக தமது யோகா பயிற்சிக்கூட்டங்களில் பரப்புரை ஆற்றி வந்தார். இதனை தமது பாரத் சுவாபிமான் யாத்திரையின் இரண்டாம் கட்டமாக அறிவித்தார்.
# ஐக்கிய அமெரிக்காவின் மொழிகள்

ஐக்கிய அமெரிக்காவில் ஆட்சி மொழியாக எதுவும் இல்லை; இருப்பினும், பெரும்பான்மை (~82%) மக்கள் ஆங்கிலம் தமது தாய்மொழியாகப் பேசுகின்றனர்.இங்கு பேசப்படும் மொழிவகை அமெரிக்க ஆங்கிலம் எனப்படுகிறது.96% மக்கள் ஆங்கிலத்தை *நல்ல முறையில்* அல்லது *மிக நல்ல முறையில்* பேசக்கூடியவர்கள். பலமுறை ஆங்கிலத்தை தேசியமொழியாக்க சட்டவரைவுகள் கொணரப்பட்டாலும் அவை இன்னும் சட்டமாக்கப்படவில்லை.
ஸ்பானிஷ் நாட்டின் இரண்டாவது கூடுதலாகப் பேசப்படும் பொது மொழியாகும்;அது 12% மக்களால் பேசப்படுகிறது ஐக்கிய அமெரிக்காவில் மெக்சிகோ,எசுப்பானியா, அர்ச்சென்டினா மற்றும் கொலம்பியாவிற்கு அடுத்து கூடுதலாகப் பேசும் எசுப்பானியர்கள் உள்ளனர். இவர்கள் அமெரிக்காவின் தென்மேற்குப் பகுதியில் மிகப் பழங்காலத்திலிருந்து வாழ்ந்து வருகின்றனர். இவர்களில் பலர் ஆங்கிலம் மிக வல்லமையுடன் பேசக்கூடியவர்கள்.  
2000 ஆண்டின் கணக்கெடுப்பின்படி, ஜெர்மன் மொழி பேசுவோர் ஐந்தாம் இடத்தில் உள்ளனர்.இத்தாலி, போலீஷ், மற்றும் கிரேக்க மொழிகள் இருபதாம் நூற்றாண்டின் துவக்கத்தில் இங்கு குடிபெயர்ந்த அந்நாட்டு வந்தேறிகளால் பரவலாகப் பேசப்படுகிறது.ஆனால் இளம் தலைமுறையினரிடையே இம்மொழிகள் பேசுவது குறைந்து வருகிறது. உருசிய மொழியும் வந்தேறி மக்களால் பேசப்படுகிறது.  
டாகலோக் மொழியும் வியத்நாமிய மொழியும் ஒரு மில்லியனுக்கும் கூடுதலான மக்களால் பேசப்படுகிறது.இவர்கள் பெரும்பாலும் அண்மையில் வந்தவர்களே. தவிர,சீனம்,நிப்பானிய மொழி மற்றும் கொரிய மொழி ஆகியவையும் அலாஸ்கா,கலிபோர்னியா,ஹவாய்,இல்லினாய்ஸ், நியூ யார்க்,டெக்சாஸ் மற்றும் வாஷிங்டன் மாநிலங்களில் தேர்தல் பணிகளில் பயன்படுத்தப்படுகின்றன.  
இவற்றைத் தவிர, அமெரிக்கப் பழங்குடியினரின் மொழிகளும் சிறுபான்மையாக உள்ளது.ஹவாயில் மாநில அளவில் ஹவாய் மொழி ஆங்கிலத்துடன் அலுவல்முறையில் பயன்படுத்தப்படுகிறது. லூசியானாவில் பிரெஞ்சு மொழி 1974ஆம் ஆண்டு முதல் ஆங்கிலத்துடன் அலுவல்முறை மொழியாக உள்ளது.337 மொழிகள் பேசவும் எழுதவும் படும் வேளையில் 176 மொழிகள் உள்ளூர் மொழிகளாகும்.முன்பு பேசப்பட்ட 52 மொழிகள் தற்போது அழிந்து பட்டுள்ளன.
# ஐக்கிய அமெரிக்காவின் மொழிகள்

## மக்கள் கணக்கெடுப்பு 2000 தகவற்புள்ளிகள்

2000 ஆண்டு எடுக்கப்பட்ட மக்கள்தொகை கணக்கெடுப்பின்போது,
ஐந்து வயதிற்கு மேற்பட்ட பேசுவோர் மொழிவாரியாக:
1. ஆங்கிலம் - 215 மில்லியன்
1. எசுப்பானியம் - 28 மில்லியன்
1. சீன மொழிகள் - 2.0 மில்லியன்+ (பெரும்பாலும் கன்டோனீஸ் மற்றும் வளரும் மண்டாரின் பேசுவோர்)
1. பிரெஞ்சு - 1.6 மில்லியன்
1. செர்மன் - 1.4 மில்லியன் + இடாய்ச்சு பேச்சுவழக்குகள்
1. டாகலோக் மொழி - 1.2 மில்லியன்+ (பெரும்பாலோனோர் பிற பிலிப்பைன் மொழிகள் அறிந்தவர்கள்)
1. வியத்னாமிய மொழி - 1.01 மில்லியன்
1. இத்தாலியன் - 1.01 மில்லியன்
1. கொரிய மொழி - 890,000
1. உருசிய மொழி - 710,000
1. போலிய மொழி - 670,000
1. அராபிக் - 610,000
1. போர்த்துகீசு - 560,000
1. நிப்பானியம் - 480,000
1. பிரெஞ்சு அடிப்படையான கிரியோல் மொழி - 334,500 (பெரும்பாலும் லூசியானாவில்)
1. கிரேக்கம் - 370,000
1. இந்தி - 320,000
1. பெர்சியன் - 310,000
1. உருது - 260,000
1. குசராத்தி - 240,000
1. அர்மீனியன் - 200,000
# ஜெனிபர் அனிஸ்டன்

**ஜெனிபர் ஜோனா அனிஸ்டன்** (Jennifer Joanna Aniston பிறப்பு பிப்ரவரி 11, 1969) ஓர் அமெரிக்க நடிகை ஆவார். 1994 முதல் 2004 வரையிலான தொலைக்காட்சித் தொடர்களான சிட்காம் *ஃப்ரெண்ட்ஸில்* ரேச்சல் கிரீனாக நடித்ததற்காகப் பரவலாகப் புகழ் பெற்றார், இதற்காக பிரைம் டைம் எம்மி, கோல்டன் குளோப் மற்றும் ஸ்க்ரீன் ஆக்டர்ஸ் கில்ட் விருதுகளைப் பெற்றார். 2023 ஆம் ஆண்டு நிலவரப்படி, உலகின் அதிக சம்பளம் வாங்கும் நடிகைகளில் அனிஸ்டன் தொடர்ந்து இடம்பிடித்துள்ளார்.  
நடிகர்கள் ஜான் அனிஸ்டன் - நான்சி டவ் ஆகியோரின் மகளான இவர், 1988 ஆம் ஆண்டு வெளியான *மேக் அண்ட் மீ* திரைப்படத்தில் அறிமுகமானார். 1993 ஆம் ஆண்டு வெளியான திகில் நகைச்சுவைத் திரைப்படமான*லெப்ரெச்சவுனில்* முதன்மைக் கதாப்பாத்திரத்தில் நடித்தார். *ஆஃபீஸ் ஸ்பேஸ்* (1999), *புரூஸ் அல்மைட்டி* (2003), *தி பிரேக்-அப்* (2006), *மார்லி & மீ* (2008), *ஜஸ்ட் கோ வித் இட்* (2011), *ஹாரிபிள் பாஸ்ஸ்* (2011), *வீ ஆர் தி மில்லர்ஸ்* (2013), *டம்ப்ளின்* (2018), மற்றும் *மர்டர் மிஸ்டரி* (2019) போன்ற வணிக ரீதியில் வெற்றி பெற்ற நகைச்சுவைத் திரைப்படங்களில் நடித்துள்ளார். அனிஸ்டன் விமர்சன ரீதியில் பாராட்டப்பட்ட சுயாதீனத் திரைப்படங்களான *தி குட் கேர்ள்* (2002), *பிரண்ட்ஸ் வித் மணி* (2006) மற்றும் *கேக்* (2014) ஆகியவற்றிலும் நடித்தார். 2019 இல் தொலைக்காட்சி நிகழ்ச்சிகளில் பங்கேற்றார். ஆப்பிள் டிவி+ நாடகத் தொடரான *தி மார்னிங் ஷோவைத்* தயாரித்து நடித்தார், இதற்காக இவர் ஸ்கிரீன் ஆக்டர்ஸ் கில்ட் விருதைப் பெற்றார்.
# ஜெனிபர் அனிஸ்டன்

## ஆரம்பகால வாழ்க்கை

அனிஸ்டன் பிப்ரவரி 11, 1969- இல் லாஸ் ஏஞ்சல்சில் நடிகர் ஜான் அனிஸ்டன் மற்றும் நடிகை நான்சி டவ் ஆகியோருக்கு மகளாகப் பிறந்தார். இவருடைய தாய்வழி தாத்தாக்களில் ஒருவரான லூயிஸ் கிரிகோ இத்தாலியைச் சேர்ந்தவராவார். ஜான் மெலிக், இவரது மூத்த தாய்வழி ஒன்றுவிட்ட சகோதரர்; மற்றும் அலெக்ஸ் அனிஸ்டன், இவரது இளைய தந்தைவழி ஒன்றுவிட்ட சகோதரராவார்.
# ஜெனிபர் அனிஸ்டன்

## தொழில் வாழ்க்கை

### 1988–1993: ஆரம்ப காலங்களில்

அனிஸ்டன் முதலில் ஆஃப்-பிராட்வேவின் தயாரிப்புகளான *ஃபார் டியர் லைஃப்* மற்றும் *டான்சிங் ஆன் செக்கர்ஸ் கிரேவ்* போன்றவற்றில் பணியாற்றினார், மேலும் தொலைபேசி மூல விற்பனையாளர, உணவு விடுதிப் பணியாளர்*, பைக்மெசஞ்சர்* போன்ற பகுதி நேர வேலைகளில் ஈடுபட்டார். பிறகு, லாஸ் ஏஞ்சல்ஸ் சென்றார்.
# ஜெனிபர் அனிஸ்டன்

## தொழில் வாழ்க்கை

### 1994–2004: அங்கீகாரம்

தான் நடித்த நான்கு தொலைக்காட்சித் தொடர்களும் தோல்வி அடைந்ததால் மனச்சோர்வடைந்த அனிஸ்டன், லாஸ் ஏஞ்சல்ஸ் எரிவாயு நிலையத்தில் உள்ள தொலைக்காட்சி நிர்வாகி வாரன் லிட்டில்ஃபீல்ட்டை அணுகி நடிப்பதற்கான வாய்ப்பினைக் கேட்டார். சில மாதங்களுக்குப் பிறகு *ஃபிரண்ட்ஸ்*, தொடரில் நடிக்க உதவினார். மோனிகா கெல்லரின் பாத்திரத்திற்காக அனிஸ்டனை நடிப்புச் சோதனை செய்ய தயாரிப்பாளர் விரும்பினார், ஆனால் கோர்ட்டனி காக்ஸ் அந்தக் கதாப்பத்திரத்திற்கு மிகவும் பொருத்தமானவராக கருதப்பட்டார், அதனால் அனிஸ்டன் ரேச்சல் கிரீன் கதாப்பத்திரத்தில் நடித்தார். இவருக்கு *சாட்டர்டே நைட் லைவ்வில்* ஒரு சிறப்பு வீரராகக் கலந்து கொள்ளும் வாய்ப்பு வழங்கப்பட்டது, ஆனால் பிரண்ட்ஸ் தொடருக்காக அதை நிராகரித்தார். 2004 இல் நிகழ்ச்சி முடியும் வரை இவர் ரேச்சலாக நடித்தார், அனிஸ்டன் தொலைக்காட்சியில் இருந்து 15 வருட இடைவெளி எடுத்து இவ்வப்போது கௌரவத் தோற்றத்தில் நடித்தார்.
# ஜெனிபர் அனிஸ்டன்

## தொழில் வாழ்க்கை

### செல்வம்

2018 இல் உலகின் அதிக சம்பளம் வாங்கும் நடிகைகளில் அனிஸ்டன் ஒருவராவார் இவர் 2001 ஆம் ஆண்டு முதல் ஒவ்வொரு ஆண்டும் *ஃபோர்ப்ஸ்* அதிகம் சம்பாதிக்கும் நடிகைகள் பட்டியலில் 15 ஆண்டுகளாக இருந்து வருகிறார். போர்ப்சின் பிரபலங்கள் 100 பட்டியலிலும் ("வருமானம் மற்றும் புகழ்" அடிப்படையில்), 2003 இல் முதலிடத்தைப் பிடித்தார்.  
ஒரு பத்திரிகை 2007 இவரது நிகர மதிப்பை $110 மில்லியன் என மதிப்பிட்டுள்ளது, 2017 இல் $200 மில்லியன் 2018 இல் இவரது வருமானம் $19.5 மில்லியன் என பட்டியலிடப்பட்டுள்ளது.
# ஜெனிபர் அனிஸ்டன்

## தனிப்பட்ட வாழ்க்கை

அனிஸ்டன் ஹத யோகா, புடோகன் கராத்தே ஆகிய பயிற்சி செய்கிறார். 2014 இல், இவர் தனது ஆழ்நிலை தியானப் பயிற்சியைப் பற்றிப் பேசினார். அடுத்த ஆண்டு, எழுத்து மயக்கம் தனது கல்வியையும் சுயமரியாதையையும் பாதித்ததாகவும், தனது இருபதுகளில் இந்த நோயினைக் கண்டறிந்த பிறகு, வாழ்க்கையைப் பற்றிய இவரது புரிதல் மாறியதாகவும் கூறினார். "நான் புத்திசாலி இல்லை என்று நினைத்தேன். என்னால் எதையும் தக்கவைக்க முடியவில்லை. இப்போது எனது குழந்தைப் பருவ அதிர்ச்சி-இறப்புகள், சோகங்கள், நாடகங்கள் அனைத்தும் விளக்கப்பட்டது போல் உணர்ந்தேன்."
# ஜெனிபர் அனிஸ்டன்

## பரோபகாரம்

அனிஸ்டன் பல தொண்டு நிறுவனங்களுக்காக ஒரு பிரபல வழக்கறிஞராக இருந்து வருகிறார். இவரது நன்கொடைகளுக்காக பரவலாகக் கவனத்தைப் பெற்றார். செயின்ட் ஜூட்ஸ் குழந்தைகள் ஆராய்ச்சி மருத்துவமனையின் தொலைக்காட்சி விளம்பரங்களில் தோன்றினார், மேலும் செப்டம்பர் 2008 இன் *ஸ்டாண்ட் அப் டு கேன்சர்* நிகழ்ச்சியைத் தொகுத்து வழங்கினார். பர்மாவை விடுவிப்பதற்கான "இட் கேன்ட் வெயிட்" பிரச்சாரத்தில், அனிஸ்டன் ஒரு நிகழ்படத்தினை இயக்கி நடித்தார். இவர் *ஃபிரண்ட்ஸ் ஆஃப் எல் ஃபரோ -வின்* ஆதரவாளராவார். இது, மெக்ஸிகோவின் டிஜுவானாவில் உள்ள அனாதை இல்லமான காசா ஹோகர் சியோனுக்கு பணம் திரட்ட உதவும் ஓர் இலாப நோக்கற்ற அமைப்பாகும்.
# உடல்மொழி

**உடல் மொழி** (*Body language*) என்பது தகவல் பரிமாற்றத்தில் வார்த்தைகளுக்கு மாறாக உடல் நடத்தைகளான முகபாவங்கள், உடல் தோரணை, சைகைகள், கண் அசைவு, தொடுதல், இடத்தைப் பயன்படுத்துதல் போன்ற உடல் இயக்கங்கள் மூலம் தகவலை வெளிப்படுத்துதல் அல்லது தெரிவித்தலைக் குறிக்கும். உடல் மொழி என்ற சொல் பொதுவாக மக்கள் மத்தியில் பயன்படுத்தப்படுகிறது. ஆனால் இம்முறை ஒருவேளை விலங்குகளிலும் பயன்படுத்தப்படலாம். உடல் மொழி பற்றிய ஆய்வு உடல் மொழியியல் என்று அழைக்கப்படுகிறது.  
உடல் மொழி என்பது தகவல்தொடர்பின் ஒரு முக்கிய பகுதியாக இருந்தாலும், பெரும்பாலானவை அனிச்சை செயலாகவே நடக்கும்.  
உடல் மொழி என்பதை சைகை மொழியுடன் இணைத்துக் குழப்பமடையக்கூடாது. சைகை மொழிகள் என்பவை உண்மையில் மொழிகளேயாகும். அவை அவற்றின் சொந்த சிக்கலான இலக்கண அமைப்புகளைக் கொண்டுள்ளன. அனைத்து மொழிகளிலும் இருப்பதாகக் கருதப்படும் அடிப்படை பண்புகளை இம்மொழிகளாலும் வெளிப்படுத்த முடியும். மறுபுறத்தில் உடல் மொழி என்பது இலக்கண அமைப்பைக் கொண்டிருக்கவில்லை. அனைத்து மொழிகளிலும் இருப்பதாகக் கருதப்படும் அடிப்படை பண்புகளை உடல் மொழியால் வெளிப்படுத்த இயலாது. பரந்த அளவில் இது விளக்கப்பட வேண்டும். எனவே இது ஒரு மொழி அல்ல என்றாலும் நடைமுறையில் உடல் மொழி என்று அழைக்கப்படுகிறது.  
ஒவ்வொரு சமூகத்திலும் குறிப்பிட்ட நடத்தைக்கென்று ஒப்புக்கொள்ளப்பட்ட சில விளக்கங்கள் உள்ளன. இவ்விளக்கங்கள் நாட்டிற்கு நாடு அல்லது கலாச்சாரத்திற்கு கலாச்சாரம் மாறுபடலாம். இந்த நோக்கில் உடல் மொழி என்பது உலகளாவியதா என்ற சர்ச்சையும் உள்ளது. சொற்கள் அல்லாத தகவல்தொடர்புகளின் துணைக்குழுவாக உடல் மொழி செயல்படுகிறது. சமூகத்தில் தொடர்பாடல்களில் வாய்மொழி தொடர்பை உடல்மொழி நிறைவு செய்கிறது. உண்மையில், தனிப்பட்ட தொடர்புகளின் போது அனுப்பப்படும் பெரும்பாலான தகவல்களுக்கு சொற்கள் அல்லாத உடல் மொழித் தகவல்தொடர்பே உதவுகிறது என்று சில ஆராய்ச்சியாளர்கள் முடிவு செய்கின்றனர். உடல் மொழி தெளிவற்றதாக இருந்தாலும் இரண்டு நபர்களுக்கிடையேயான உறவை நிறுவ உதவுகிறது, தொடர்புகளை ஒழுங்குபடுத்தவும் செய்கிறது.
# உடல்மொழி

## உடல் வெளிப்பாடுகள்

### தலை மற்றும் கழுத்து சமிக்ஞைகள்

தலையின் உடல் மொழியையும் கழுத்தின் உடல் மொழியையும் இணைத்து ஒன்றாக பொருள் கொள்ள வேண்டும். பொது தோரணையின் அடிப்படையில் சொல்வதென்றால் தலையை அது இயற்கையாக உணரும் வகையில் வைக்க வேண்டும். தலை மற்றும் கழுத்து மூலம் வெளிப்படுத்தப்படும் உடல் மொழி பல்வேறு வகையான இயக்கங்களை உள்ளடக்கியதாகும். தலையின் நிலைநிறுத்தம் கழுத்தை நீண்ட நேரத்திற்கு நீட்டவோ அல்லது நீண்ட காலத்திற்கு சுருக்கவோ கூடாது என்பதை கவனத்தில் கொள்ள வேண்டும். இந்த முறையில் கழுத்து இறுக்கமாக இருந்தால், உடல் மொழி செய்திகளை திறம்பட தெரிவிக்க அதைப் பயன்படுத்துவதைத் தடுக்கலாம். தலை மற்றும் கழுத்தின் நீடித்த மோசமான தோரணைக்கும் எதிர்மறையான மன நிலைகளுக்கும் இடையே ஒரு தொடர்பு இருப்பதை சில ஆராய்ச்சியாளர்களும் சுகாதார பயிற்சியாளர்களும் கண்டறிந்துள்ளனர். எனவே, தலை மற்றும் கழுத்தை உள்ளடக்கிய உடல் மொழி சிரமத்தை ஏற்படுத்தாமல் முடிந்தவரை இயற்கையாக இருக்க வேண்டும். அனைத்து வகையான உடல் மொழிகளையும் போலவே, அர்த்தத்தை துல்லியமாக அடையாளம் காண, பல இணைக்கப்பட்ட காரணிகளையும் புரிந்துகொள்வது பயனுள்ளதாக இருக்கும்.  
தலையை ஆட்டுவது பொதுவாக 'ஆம்' என்று சொல்வதன் அடையாளமாகக் கருதப்படுகிறது. உரையாடலில் இது பயன்படுத்தப்படும்போது, அது ஒப்புதலின் அடையாளமாக விளக்கப்படலாம். பேச்சாளரை தொடர்ந்து பேசவும் ஊக்குவிக்கலாம். ஒரு முறை தலையசைப்பது மற்றொரு நபரை மரியாதைக்குரிய முறையில் ஒப்புக்கொள்வதற்கான அறிகுறியாகும்; இந்த தலையசைப்பு முறை மரியாதைக்குரிய அடையாளமாக ஒரு நபரை வணங்கும் ஆசிய நடைமுறையைப் போன்றது. தலையை வலதும் இடதுமாக அசைப்பது பொதுவாக 'இல்லை' என்றும் பொருள்படும். அர்த்தத்தின் அடிப்படையில் இது தலையசைப்பதற்கு எதிரானது. இந்தியாவில், வெடுக்கென தலையை பக்கத்திலிருந்து பக்கமாக சாய்ப்பது ஆம், சரி அல்லது ஏதோ ஒரு வகையில் புரிந்துகொள்வதற்கான பொதுவான அறிகுறியாகும். அதன் விளக்கம் தெளிவற்றதாக இருக்கலாம் மற்றும் அது பயன்படுத்தப்படும் சூழலைப் பொறுத்தும் அமைகிறது.  
கண்களுடன் இணைந்து தலையைத் தாழ்த்துவது நிகழ்ந்தால் இது சமர்ப்பணத்தின் அறிகுறியாக இருக்கலாம். தாழ்ந்த தோரணையில் இருந்து தலையை உயர்த்தும் செயல் யாரோ ஒருவர் சொல்வதில் ஆர்வம் அதிகரிப்பதைக் குறிக்கலாம்.  
தலையை பக்கவாட்டில் சாய்ப்பது மற்றவர் என்ன பேசுகிறார் என்பதை அறிந்துகொள்ளும் ஆர்வத்தின் வெளிப்பாடாக இருக்கலாம். இந்த அடிப்படையில் இச்செயல் ஆர்வம், நிச்சயமற்ற தன்மை அல்லது கேள்விக்கு அடையாளமாக இருக்கலாம். தலை சாய்ந்திருக்கும் போது தலையை கையால் முட்டுக்கொடுத்தால், இது எதையாவது பற்றி யோசிப்பதன் அறிகுறியாக இருக்கலாம் அல்லது நடந்துகொண்டிருக்கும் உரையாடலின் அடிப்படையில் ஆர்வமின்மையாகவும் இருக்கலாம். சற்று முன்னோக்கி சாய்ந்திருக்கும் தலை பின்னோக்கி இழுக்கப்படும் போது அது ஏதோவொரு சந்தேகத்திற்குரியதாக இருப்பதைக் குறிக்கலாம்.
# உடல்மொழி

## உடல் வெளிப்பாடுகள்

### உடல் தோரணைகள்

உடல் தோரணைகள் மூலமாகவும் உணர்ச்சிகளைக் கண்டறிய முடியும். ஓர் உணர்ச்சியை உடல் தோரணைகள் மிகவும் துல்லியமாக அங்கீகரிக்கின்றன என்று ஆராய்ச்சி காட்டுகிறது. உதாரணமாக கோபமாக இருக்கும் ஒரு நபர் மற்றவர் மீது ஆதிக்கம் செலுத்துவதை சித்தரிப்பார். அவரது தோரணை ஆக்கிரமிக்கும் போக்குகளைக் காண்பிக்கும். பயத்துடன் இருக்கும் ஒரு நபருடன் இதை ஒப்பிட்டுப் பார்த்தால் இவர் பலவீனமாகவும், பணிவாகவும் உணரப்பட்டுவார். இவர் தோரணை தவிர்க்கும் போக்குகளைக் காண்பிக்கும்.  
ஒரு நபர் நீண்ட காலத்திற்கு ஒரே உடல் தோரணையை ஏற்றுக்கொண்டால், அவர்கள் கடினமாகவோ அல்லது சோர்வாகவோ இருப்பதாகத் தோன்றலாம். சிறிய அளவில் இருந்தாலும் கூட அவர்கள் தங்கள் தோரணையை சரிசெய்வதன் மூலம் இந்த விளைவைத் தவிர்க்கலாம்.
# உடல்மொழி

## உடல் வெளிப்பாடுகள்

### உடல் தோரணைகள்

#### மார்பு

உடல் முழுவதுமாக அனுப்பும் செய்திகளைக் கருத்தில் கொள்ளும்போது மார்பின் தோரணை மற்றும் இயக்கம் அடிப்படை முக்கியத்துவம் வாய்ந்த ஒரு காரணியாகும். குறிப்பாக மார்பெலும்பைச் சுற்றியுள்ள மார்பின் முழுமை அல்லது ஆழமற்ற தன்மை மனநிலை மற்றும் அணுகுமுறை இரண்டிற்கும் முக்கிய குறிகாட்டியாக இருக்கலாம். அன்றாட சூழ்நிலைகளில் மார்பின் உடல் மொழி மதிப்பிடப்பட்டால், இந்த காரணிகள் வடிவம் மற்றும் அளவு ஆகியவற்றின் உள்ளுணர்வு மதிப்பீட்டை உள்ளடக்கியதாக உள்ளது.  
மார்பின் தோரணை முழுமையாக இருக்கும் போது ஒப்பீட்டளவில் அது முன்னோக்கி நிலைநிறுத்தப்பட்டால், அதுவொரு நம்பிக்கையின் அடையாளமாகும். முக்கியமாக மார்பு முன்னோக்கித் தள்ளப்பட்டால், அந்த நபர் சமூக ரீதியாக முக்கியத்துவம் பெற விரும்புகிறார் என்பதாகவும் உடல் நம்பிக்கையை வெளிப்படுத்த விரும்புகிறார் என்பதற்கான அறிகுறியாகவும் இருக்கலாம். மார்பு பின்னோக்கி இழுக்கப்படும் போது, இந்த உடல்மொழி அந்நபரின் குறைவான தன்னம்பிக்கை மனப்பான்மையை பிரதிபலிக்கும்.  
ஒரு நபர் தனது மார்பை மற்றொரு நபரை நோக்கி நெருக்கமாக கொண்டு போனால் அது உரையாடலின் ஒரு பகுதியாக அவர்களிடம் நெருக்கமாக கவனம் செலுத்துவதற்கான அறிகுறியாக இருக்கலாம். மற்ற சூழ்நிலைகளில், இது உடல் ரீதியான உறுதிப்பாடு மற்றும் ஆக்கிரமிப்பின் அடையாளமாகவும் இருக்கலாம்.  
மார்பைத் தொடுவது வெவ்வேறு செய்திகளைக் குறிக்கும். இதயத்தின் மீது இரண்டு கைகளை வைக்கும் ஒருவர், அவர்கள் சொல்வதில் உண்மையாக இருப்பதை வலியுறுத்துவதற்காக அவ்வாறு செய்யலாம். குறிப்பாக இதயத்தின் மேல் கைவைத்து மார்பைத் தேய்ப்பது மன அழுத்தம் மற்றும் பதற்றம் போன்றவற்றின் அறிகுறியாக இருக்கலாம். மார்பு உடல் மொழியின் மற்ற எடுத்துக்காட்டுகளைப் போலவே இதுவும் ஒரு நபரின் இதயத் துடிப்புடன் தொடர்புடையதாக இருக்கலாம்.
# உடல்மொழி

## உடல் வெளிப்பாடுகள்

### உடல் தோரணைகள்

#### தோள்கள்

<blockquote>தோள்கள்... மற்றவர்கள் நம்மைப் பற்றி என்ன நினைக்கிறார்கள் என்பதை வடிவமைக்கின்றன. அவை நமது ஆரோக்கியத்தையும் உணர்ச்சிகளையும் வெளிப்படுத்துகின்றன.மேலும் அவை தொடர்புகொள்வதில் நமக்கு உதவுகின்றன</blockquote>  
மார்பைப் போலவே, தோள்களின் தோரணையும் எளிதில் கவனிக்கக்கூடிய ஓர் உடல் மொழி அறிகுறியாகும். தோள்பட்டை மார்போடு இணைந்து முன்னோக்கித் திரும்பும் நிலை பொதுவாக நம்பிக்கையைக் குறிக்கிறது. தோள்கள் முன்னோக்கி குனிந்த நிலையில் இருந்தால் அது நம்பிக்கை அல்லது சுயமரியாதையின் குறைந்த அடையாளமாக இருக்கலாம்; மனச்சோர்வு அல்லது சோக உணர்வின் நிரூபணமாகவும் இருக்கலாம். பொதுவாக ஒரு நபர் தளர்வாக இருந்தால் அவரது தோள்கள் தாழ்வாக இருக்கும்; அவர் பதட்டமாக அல்லது கவலையாக உணர்ந்தால், அவரின் தோள்கள் உயர்த்தப்பட்ட நிலையில் வைக்கப்பட்டிருக்கும்.  
தோள்களை அசைப்பது, வேகமாக மேலும் கீழுமாக அசைப்பது போன்ற உடல்மொழிகள் ஏதோ ஒன்று தெரியாமல் அல்லது ஏதோ ஒரு வகையில் உதவ முடியாமல் போனதன் அடையாளமாக பெரும்பாலும் கொடுக்கப்படுகிறது. வலுவான மற்றும் நெகிழ்வான தோள்கள் இயற்கையான உணர்வைத் தொடர்பு கொள்ள உதவும். மாறாக, தோள்பட்டைகள் பலவீனமாகவும், இயக்கம் குறைவாகவும் இருந்தால் தோள்பட்டைகள் சரிந்த தோரணையை ஏற்றுக்கொள்கின்றன. நபர் மனச்சோர்வடைந்துள்ளார் என்ற எண்ணத்தை இந்நிலை வெளிப்படுத்தும்.
# உடல்மொழி

## உடல் வெளிப்பாடுகள்

### சைகைகள்

சைகைகள் என்பவை கைகள், கைவிரல்கள், தலை, கால்கள் போன்ற உடல் உறுப்புகளால் செய்யப்படும் அசைவுகளை குறிக்கும். இவை தன்னார்வமாகவோ அல்லது விருப்பமில்லாததாகவோ மேற்கொள்ளப்படலாம்.  
கை சைகைகள் பெரும்பாலும் அவற்றை உருவாக்கும் நபரின் நல்வாழ்வைக் குறிக்கின்றன. தளர்வான கைகள் தன்னம்பிக்கை மற்றும் சுய உறுதியை குறிக்கின்றன. அதே சமயம் இறுகிய கைகள் மன அழுத்தம் அல்லது கோபத்தின் அறிகுறிகளாக குறிக்கப்படுகின்றன. ஒரு நபர் கைகளை பிசைவது அவர் பதட்டம் மற்றும் கவலையில் உள்ளார் என்பதைக் காட்டுகிறது.  
விரல் சைகைகள் பொதுவாக ஒருவரின் பேச்சை எடுத்துக்காட்டுவதற்கும் அவற்றை உருவாக்கும் நபரின் நல்வாழ்வைக் குறிக்கவும் பயன்படுத்தப்படுகின்றன. சில கலாச்சாரங்களில் ஒருவரின் ஆள்காட்டி விரலைப் பயன்படுத்தி சுட்டிக்காட்டுவது ஏற்றுக்கொள்ளத்தக்கதாகக் கருதப்படுகிறது. ஒரு நபரை சுட்டிக்காட்டுவது மற்ற கலாச்சாரங்களில் முறையற்றதாகப் பார்க்கப்படுகிறது. எடுத்துக்காட்டாக, இந்து நம்பிக்கைகளைப் பகிர்ந்துகொள்பவர்கள் விரல்களால் சுட்டிக்காட்டுவதை புண்படுத்துவதாக கருதுகின்றனர். அதற்கு பதிலாக இவர்கள் திறந்த கையால் சுட்டிக்காட்டுகிறார்கள். அதேபோல், அமெரிக்கா, தென்னாப்பிரிக்கா, பிரான்சு, லெபனான் மற்றும் செருமனி போன்ற நாடுகளில் கட்டைவிரல் சைகை "சரி" அல்லது "நல்லது" என்பதைக் காட்டுகிறது. ஆனால் இதே சைகை ஈரான், வங்காளதேசம் மற்றும் தாய்லாந்து போன்ற பிற நாடுகளில் அவமதிப்பாக பார்க்கப்படுகிறது. இங்கெல்லாம் இது அமெரிக்காவில் நடுவிரலைக் காட்டுவதற்கு சமமாகப் பார்க்கப்படுகிறது.
# உடல்மொழி

## உடல் வெளிப்பாடுகள்

### கைகுலுக்கல்கள்

கைகுலுக்கல்கள் என்பவை வழக்கமான வாழ்த்து சடங்குகள் ஆகும். இவை பொதுவாக நபர்கள் சந்திக்கும் போது, வாழ்த்து தெரிவிக்கும் போது, பாராட்டுகள் தெரிவிக்கும்போது, தோழமையை வெளிப்படுத்தும் போது அல்லது ஓர் ஒப்பந்தம் முடிந்த பிறகு பயன்படுத்தப்படுகிறது. பெரும்பாலும் இவை கைபிடிப்பு மற்றும் கண் தொடர்பு போன்ற காரணிகள் மூலம் நம்பிக்கை அல்லது உணர்ச்சி நிலைகளை சித்தரிக்கின்றன.  
நரம்பியல்-மொழியியல் நிரலாக்கத்தை ஊக்குவிப்பவர்கள் போன்ற சில வணிக ஆலோசகர்கள், புரிதலின் தோற்றத்தை வெளிப்படுத்த சுவாச முறையை பயன்படுத்துகின்றனர்.
# உடல்மொழி

## உடல் வெளிப்பாடுகள்

### வெவ்வேறு உடல் இயக்கங்கள்

ஒருவர் தன் வாயை கைகளால் மூடுவது உணர்வை அடக்குவதையும் ஒருவேளை நிச்சயமற்ற தன்மையுடன் இருப்பதையும் குறிக்கிறது. அவர்கள் கடுமையாக யோசித்துக்கொண்டிருப்பதையும், அடுத்து என்ன சொல்வது என்று தெரியாமல் இருப்பதையும் கூட இது குறிக்கலாம். பார்வைமொழி பண்பாடு சார்ந்தது என்பதையும் கவனத்தில் கொள்ள வேண்டும். எடுத்துக்காட்டாக, பாரம்பரியமான ஆங்கிலோ-சாக்சன் கலாச்சாரத்தில், கண் தொடர்பைத் தவிர்ப்பது பொதுவாக நம்பிக்கை, உறுதி அல்லது உண்மைத்தன்மை குறைவு நிலையை சித்தரிக்கிறது. இலத்தீன் கலாச்சாரத்தில், நேரடியான அல்லது நீண்ட நேர கண் தொடர்பு என்பது நீங்கள் யாருடன் பேசுகிறீர்களோ அந்த நபருக்கு சவால் விடுகிறீர்கள் அல்லது அந்த நபர் மீது உங்களுக்கு காதல் ஆர்வம் இருப்பதை தெரிவிப்பதாக அர்த்தம் கொள்ளப்படுகிறது. கைகுலுக்கல், கைகளைப் பிடிப்பது, முதுகில் அறைதல், உள்ளங்கைகளை மேலே தூக்கித் தட்டிக்கொள்ளுதல். ஒருவரைத் தட்டுதல் போன்ற அனைத்திற்கும் தனித்தனியாக அர்த்தங்கள் உள்ளன.
ஐந்து வகையான தொடுதல்களை எசுலின் கோடிட்டுக் காட்டுகிறார்:  
- **செயல்பாடு/தொழில்முறை தொடுதல்:** பணி நோக்குநிலையை இத்தொடுதல் வெளிப்படுத்துகிறது. தொடுதல் என்பது இரு நபர்களுக்கிடையேயான நெருக்கம் அல்லது நம்பிக்கையின் இறுதி வெளிப்பாடு என்று டொனால்ட் வால்டன் தனது புத்தகத்தில் கூறுகிறார். ஆனால் வணிக அல்லது முறையான உறவுகளில் அடிக்கடி இது காணப்படுவதில்லை. தொடுதலை துவக்கியவர் அனுப்பும் செய்தி எவ்வளவு சிறப்பு வாய்ந்தது என்பதை தொடுதல் வலியுறுத்துகிறது. தோளில் தொட்டு தெரிவிக்கப்படும் ஒரு பாராட்டு வார்த்தை மிகவும் சிறப்பானது என்று வால்டன் எழுதியிருக்கிறார். மக்கள் மற்றவர்களுடன் நல்ல உறவைப் பேணவும் இத்தொடுதல் உதவுகிறது. ஆணும் பெண்ணும் கைகளைப் பிடித்துக் கொண்டு, ஒருவரையொருவர் கைகளால் சுற்றிக் கொண்டு இருப்பது அவர்கள் இணையாக இருப்பதை மற்றவர்களுக்குக் காட்டும் அடையாளமாகும். மிகவும் நெருக்கமாக இருக்கும் தம்பதிகளால் இத்தகைய தொடுதல் பயன்படுத்தப்படுகிறது என்று பர்கூன், புல்லர் மற்றும் வுடால் ஆகியோர் கருத்து தெரிவிக்கிறார்கள்.
- **பாலியல்/தூண்டல்:** இது பாலியல் நோக்கத்தை வெளிப்படுத்துகிறது.  
ஒவ்வொரு பண்பாட்டிற்குள்ளும் ஏற்படும் தொடுதலின் அளவு பண்பாட்டு ரீதியாகவும் வேறுபடுகிறது.
# உடல்மொழி

## உடல் வெளிப்பாடுகள்

### நெருக்கவியல்

உடல் மொழியின் சொல்லற்ற உலகில் மற்றொரு குறிப்பிடத்தக்க பகுதி உடல் இடைவெளி சார்ந்த உறவுகள் ஆகும். நெருக்கவியல் என்று இத்துறை அழைக்கப்படுகிறது. 1966 ஆம் ஆண்டில் எட்வர்டு டி.ஆல் இத்துறையை அறிமுகப்படுத்தினார்.  
வெவ்வேறு கலாச்சாரங்கள் மற்றும் சமூகங்களில் உள்ள மக்களிடையே கடைபிடிக்கப்படும் உடல் நெருக்கத்தின் விளைவுகள் பற்றி இது ஆய்வு செய்கிறது. மக்கள் ஒருவரோடு ஒருவர் தொடர்பு கொள்ளும்போது அவர்களுக்கு இடையே உள்ள அளவிடக்கூடிய தூரத்தைப் பற்றி இத்துறை பேசுகிறது. உடல் மொழியின் மூலம் மற்றவர்களுக்கு அனுப்பும் அல்லது பெறும் சமிக்ஞைகள், நமது தனிப்பட்ட பிரதேசங்களில் பிறர் படையெடுப்பதற்கான எதிர்வினைகள் என்று உடல்மொழி என்ற புத்தகத்தில் யூலியசு பாசுட்டு குறிப்பிட்டுள்ளார். இது உடல் மொழியின் முக்கிய அங்கமான நெருக்கவியலை இணைக்கிறது.  
பெரும்பாலான மக்கள் பின்பற்றும் நான்கு தனித்தனி தொலைவு மண்டலங்களையும் ஆல் தெரிவிக்கிறார்:  
**அந்தரங்கம்**: தழுவுதல், தொடுதல் அல்லது கிசுகிசுத்தல் ஆகியவற்றுக்கான நெருக்கமான தூரம்
:குறைந்தபட்சம் - 6 அங்குலத்திற்கும் குறைவானது (15 செ.மீ.)
:அதிகபட்சம் - 6 முதல் 18 அங்குலம் (15 முதல் 46 செ.மீ)
**தனிப்பட்ட தூரம்**: நல்ல நண்பர்கள் அல்லது குடும்ப உறுப்பினர்களிடையே தொடர்பு கொள்வதற்கானது.
:குறைந்தபட்சம் - 1.5 முதல் 2.5 அடி (46 முதல் 76 செமீ)
:அதிகபட்சம் - 2.5 முதல் 4 அடி (76 முதல் 122 செமீ)
**சமூக இடைவெளி**: அறிமுகமானவர்களுக்கிடையேயான தொடர்புகளுக்கு.
:குறைந்தபட்சம் - 4 முதல் 7 அடி (1.2 முதல் 2.1 மீ)
:அதிகபட்சம் - 7 முதல் 12 அடி (2.1 முதல் 3.7 மீ)
**பொது தூரம்** - பொது மக்களுடன் பேசுவதற்கு பயன்படுத்தப்படுகிறது
:குறைந்தபட்சம் - 12 முதல் 25 அடி (3.7 முதல் 7.6 மீ)
:அதிகபட்சம் - 25 அடி (7.6 மீ) அல்லது அதற்கும் மேல்.  
உரையாடுபவர்களுக்கிடையேயான நெருக்கத்தின் அளவை சமூக-தள சமூக-விலக்க அச்சு" அல்லது உரையாடுபவர்களின் தோள்களின் அச்சினால் உருவாக்கப்பட்ட கோணம்" மூலம் தீர்மானிக்க முடியும்.
இரண்டு நபர்களுக்கு இடையே உள்ள தூரத்தை மாற்றுவது நெருக்கத்திற்கான விருப்பத்தை வெளிப்படுத்தலாம், ஆர்வமின்மையை அறிவிக்கலாம் அல்லது ஆதிக்கத்தை அதிகரிக்கவும் குறைக்கவும் செய்யலாம்.  
பயன்படுத்தப்படும் உடல் மொழியையும் இது பாதிக்கலாம். உதாரணமாக, மக்கள் பேசும்போது ஒருவரையொருவர் எதிர்கொள்ள விரும்புகிறார்கள் என்றாலும், அருகருகே உட்கார வேண்டிய கட்டாயம் ஏற்படும்போது தோளோடு தோள் சாயும் அவர்களின் உடல் மொழி, கண்ணோடு கண் தொடர்பு இல்லாத குறைபாட்டை ஈடுசெய்ய முயற்சிக்கிறது.  
மற்ற உடல் மொழிகளைப் போலவே, அருகாமை வரம்பு கலாச்சாரத்தைப் பொறுத்து மாறுபடும் என்பதை கவனத்தில் கொள்ள வேண்டும். இரண்டு நபர்களுக்கிடையேயான உடல் ரீதியான தொடர்பு ஒரு கலாச்சாரத்தில் சரியானதாகவும், மற்றொரு கலாச்சாரத்தில் முற்றிலும் தடைசெய்யப்பட்டதாகவும் இருக்கலாம் என்றும் ஆல் கூறுகிறார்.  
இலத்தீன் அமெரிக்காவில், முற்றிலும் அந்நியர்களாக இருக்கும் நபர்கள் மிக நெருங்கிய தொடர்பில் ஈடுபடலாம். கன்னங்களில் முத்தமிட்டு ஒருவரையொருவர் அடிக்கடி வாழ்த்திக் கொள்கிறார்கள். மறுபுறம், வட அமெரிக்கர்கள் கைகுலுக்க விரும்புகிறார்கள். அவர்கள் கையை அசைப்பதன் மூலம் சில உடல் ரீதியான தொடர்பை ஏற்படுத்திக் கொண்டாலும், மற்ற நபருக்கு இடையே குறிப்பிட்ட அளவு உடல் இடைவெளியை அவர்கள் பராமரிக்கின்றனர்.
# உடல்மொழி

## நம்பிக்கை

:<blockquote>நட்புறவு அல்லது வணிக உறவு எதுவாக இருந்தாலும் பரவாயில்லை, மக்களிடையே ஒரு குறிப்பிட்ட அளவு நம்பிக்கை இருக்க வேண்டும். உடல் மொழியைப் புரிந்துகொள்வது இருவரிடையேயான நம்பிக்கையையும் நல்லுறவையும் வளர்க்க உதவும்.</blockquote>  
மக்களிடையே உள்ள அனைத்து நேர்மறையான உறவுகளுக்கும் நம்பிக்கையே அடிப்படை. நம்பிக்கையை வெளிப்படுத்தும் உடல் மொழி பொதுவாக வெளிப்படைத்தன்மையையும் அரவணைப்பு உணர்வையும் வெளிப்படுத்தும். மாறாக, அவநம்பிக்கையானது உடல் மொழி ஒப்பீட்டளவில் மூடியதாகவும் குளிர்ச்சியானதாகவும் தோன்றும். நம்பிக்கையின் உணர்வை வெளிப்படுத்தும் உடல் மொழி உறவின் தன்மையைப் பொறுத்து மாறுபடும். எடுத்துக்காட்டாக, வணிகம், நட்பு மற்றும் நெருக்கமான உறவுகளுக்குப் பயன்படுத்தப்படும் உடல் மொழியில் ஒற்றுமைகள் இருக்கலாம், ஆனால் அது கணிசமாக வேறுபட்டும் இருக்கும்.
# உடல்மொழி

## நம்பிக்கை

### வணிக நம்பிக்கை

ஒரு வணிக சூழலில் நம்பிக்கையை வெளிப்படுத்தும் உடல் மொழி முறைசார்ந்த முறையில் செய்யப்படுகிறது. பொதுவாக வணிக நெறிமுறைகளுக்கு ஏற்ப இது இருக்கும். இங்கு மக்கள் ஒரு தொழில்முறை சார்ந்து கவனம் செலுத்தும் விதத்தில் தங்களை வெளிப்படுத்துகிறார்கள். உறவுக்கு எல்லைகள் இருப்பதை இந்நம்பிக்கை வெளிப்படையாக அங்கீகரிக்கிறது. ஒரு தொழிலதிபர் போன்ற அணுகுமுறை வணிக உரையாடலின் முக்கிய மையமாக இருக்கும் என்பதை மற்றொரு நபருக்கு சமிக்ஞை செய்யும். வணிகத்தைத் தவிர அங்கு வேறு எதுவும் இல்லை என்று நம்பிக்கையை ஏற்படுத்தும். வணிகத்தில் கைகுலுக்கல் பொதுவாக ஒரு சந்திப்பு அல்லது பேச்சுவார்த்தையின் தொடக்கத்தில் பயன்படுத்தப்படுகிறது. ஒவ்வொரு நபரும் மற்றவரை நம்பத் தயாராக இருப்பதை இந்நம்பிக்கை காட்டுகிறது. இந்நம்பிக்கை ஒரு மேல்லிய புன்னகையுடன் இருக்கலாம். ஆனால் சாதாரண உடல் மொழி போன்ற பரந்த சிரிப்பு அல்லது தோளில் தட்டுதல் போன்ற பொதுவாக மிகவும் பரிச்சயமான உடல்மொழிகள் வணிகத்தில் இருக்காது. வணிக உடல் மொழி குறிப்பாக அவநம்பிக்கையை வெளிப்படுத்தும் உடல் மொழியைத் தவிர்க்க முயற்சிக்கிறது. எடுத்துக்காட்டாக, வணிகச் சூழலில் பேசும்போது ஒருவர் கைகள் அல்லது கால்களைக் அசைக்கும்போது அது மற்ற நபருக்கு ஒரு தடையாக முன்வைக்கப்படும் தோற்றத்தை அளிக்கும். இந்த அசைவால் பேசும் நபர் தங்களை நம்பவில்லை அல்லது எதையாவது மறைக்கிறார் என்று மற்ற நபர் நினைக்கலாம். தடுக்கும் வகை உடல் மொழி அவநம்பிக்கையைக் குறிக்கலாம் என்பதால் வணிகச் சூழலில் அது தவிர்க்கப்படுகிறது
# உடல்மொழி

## நம்பிக்கை

### நட்பு நம்பிக்கை

நண்பர்களுக்கிடையேயான உடல் மொழி பொதுவாக வணிகத்தில் உடல் மொழியை விட மிகவும் வெளிப்படையானதும் முறைசாராததுமாகும். நட்பில் உள்ள நம்பிக்கை பலவிதமான வெளிப்பாட்டு வடிவங்களில் வெளிப்படுத்தப்படுகிறது. வணிகத்தைப் போலவே இங்கும் சந்திப்பின்போது கைகுலுக்கல் பயன்படுத்தப்படலாம். ஆனால் ஒரு கையைச் சுற்றி இரண்டு கைகளைப் பற்றிக் கொள்வது அல்லது தோளில் கை போடுவது போன்றவையும் இங்கு சேரும். நண்பர்களுக்கிடையே உள்ள நம்பிக்கையை வெளிப்படுத்தும் உடல் மொழி வணிகத்தில் இருப்பதை விட குறிப்பிடத்தக்க வெளிப்பாடாகவும் உடல் ரீதியாகவும் இருக்கலாம். ஒருவரை முதுகில் தட்டுவது அல்லது கட்டிப்பிடிப்பது போன்றவை உதாரணங்களாகும்.  
ஒரு வணிகச் சூழலில் அந்நியர்கள் தங்களை எப்படி நம்பகமானவர்களாகக் காட்டுகிறார்கள் என்பதை ஒப்பிடும்போது, தங்களுக்கு நன்கு தெரிந்த நண்பர்களுடன் வெளிப்படையாகவும் அன்பாகவும் செயல்படுவதற்கான மக்களின் இயல்பான விருப்பம் மிகவும் உண்மையானதாகத் தோன்றும். ஏனென்றால் நண்பர்களால் ஒருவருக்கொருவர் உடல் மொழியையும் முகபாவனைகளையும் மிக எளிதாக படிக்க முடியும். இதன் பொருள், மற்ற நபர் என்ன அர்த்தம் கொள்வார் என்று இவர் உறுதியாக நம்புகிறார். அதற்கேற்ப பதிலளிப்பதும் இவருக்கு எளிதாக இருக்கும். எனவே தொடர்பு மிகவும் திறந்த நிலையில் இருக்கும். மேலும் நண்பர்கள் தொடர்புகொள்வதைக் கவனிக்கும்போது இதைக் காணலாம். உடல் மொழி அல்லது பேச்சின் அடிப்படையில் தகவல்தொடர்பு இங்கு சுதந்திரமானது.
# உடல்மொழி

## நம்பிக்கை

### நெருக்கமான உறவுகள்

காதல் மற்றும் திருமணம் போன்ற நெருங்கிய உறவுகளில் நம்பிக்கையின் உடல் மொழி மிகவும் வெளிப்படையானதாகும். நட்பில் காணப்படுவது போல் உடல் ரீதியான இயக்கம் இங்கு அவசியமில்லை. மேற்கத்திய சூழல்களில் கைகளைப் பிடித்துக்கொள்வது என்பது நெருக்கமானவர்களிடையே நிலவும் ஒரு பொதுவான அறிகுறியாகும். இந்த பிடிப்பு ஒருவருக்கொருவர் தங்கள் பாசத்தையும் நம்பிக்கையையும் வெளிப்படுத்துகிறது. இந்த மென்மையான பற்றுகை செயல் பல நிமிடங்கள் அல்லது அதற்கு மேலும் கூட நீடிக்கிறது. மாறாக, நண்பர்களுக்கிடையேயான கைகுலுக்கல் மிகவும் உற்சாகமாகவும் சில நொடிகள் மட்டுமேயும் நீடிக்கும். ஒருவரையொருவர் அரவணைத்து முத்தமிடுவதன் மூலம் நெருக்கமான உறவுகளிலும் நம்பிக்கை தெரிவிக்கப்படுகிறது. மிகவும் தனிப்பயனாக்கப்பட்ட வழியில் திறந்த தன்மை மற்றும் அரவணைப்பை வெளிப்படுத்த இந்த செயல்கள் வடிவமைக்கப்பட்டுள்ளன. ஒவ்வோர் இணையரும் அவர் தங்களை ஈர்க்கிறார் என்பதையும், அவரை நம்புகிறார் என்பதையும், மற்றபடி ஏற்றுக்கொள்ளக்கூடியதை விட மிகவும் நெருக்கமான முறையில் அவர்களைத் தொட அனுமதிக்கிறார்கள் என்பதையும் அறிந்தே ஒருவருக்கொருவர் தொடர்பு கொள்கிறார்கள். இத்தகைய உடல் மொழியானது காதல் உறவின் காலப்பகுதியில் படிப்படியாக நிறுவப்படலாம். அந்தரங்க உறவுகளின் உடல்மொழியை அந்தரங்கமற்ற உறவுகளில் ஏற்றுக்கொள்ள முடியாது.  
மக்கள் ஒரு நெருக்கமான உறவில் இருக்கும்போது, அவர்கள் வெவ்வேறு வகையான உறவில் இருந்ததை விட ஒருவருக்கொருவர் நெருக்கமாக தங்களை நிலைநிறுத்திக் கொள்கிறார்கள். இவர்களுக்கு சிறிய தூரம் மட்டுமே இடைவெளியாக இருந்தாலும், ஒரு பார்வையாளரால் அவர்கள் ஒரு நெருக்கமான உறவில் இருப்பதைக் குறிக்க முடியும். உதாரணமாக, வாழ்க்கைத் துணைவர்கள் ஒருவருக்கொருவர் நெருக்கமான இடத்தில் உட்கார்ந்தும், நின்றும், நடந்தும் இருக்கலாம். அதேசமயம் வணிக சகாக்கள் ஒருவருக்கொருவர் அதிக தூரத்தை பராமரிக்கலாம். வாழ்க்கைத் துணைவர்கள் நெருங்கிய உறவில் இருப்பதால், வணிக சகாக்களைப் போல அதே தூரத்தை பராமரிக்க வேண்டிய அவசியத்தை அவர்கள் உணரவில்லை. ஒருவருக்கொருவர் நிறுவனத்தில் நிம்மதியாக உணர்வதும், ஒருவருக்கொருவர் அர்ப்பணிப்புடன் இருக்கிறார்கள் என்பதும், இருவரும் இயல்பான உணர்வுடன் வாழ்வதும் நெருங்கிய உறவில் இருப்பவர்கள் வெளிப்படுத்தும் மற்ற அறிகுறிகளில் அடங்கும்.  
நெருங்கிய உறவில் உள்ள ஒருவர் தனது துணையுடன் இருக்கும் போது பயம், திகைப்பு அல்லது விரக்தியுடன் காணப்பட்டால், அது அவர்கள் வலுக்கட்டாயமாக நெருங்கிய உறவில் இருப்பதற்கான அறிகுறியாக இருக்கலாம். அவர்கள் உறவில் அழுத்தம் அல்லது மிரட்டலுக்கு ஆளாகியுள்ளனர் என்றும் நம்பலாம்.
# உடல்மொழி

## தயார்நிலை

:<blockquote>நீங்கள் ஒரு கூடைப்பந்து மைதானத்திற்கு வரும்போது, உங்களுக்கு அருகில் உள்ள உங்கள் அணியினர் அனைவரும், உந்தப்பட்டு, மைதானதிற்குள் செல்ல தயாராகி விடுகிறார்கள். அவர்களின் வலிமை மற்றும் ஒற்றுமை, மனநிலை மற்றும் உடல் மொழி ஆகிய மறுபக்கத்தின் பதிவுகளை நீங்கள் உருவாக்குகிறீர்கள். நிச்சயமாக உடலமைப்பின் உறுப்பு விளையாட்டில் வலிமையானது, ஆனால் அரசியலிலும் இதே போன்ற ஒன்று நடக்கிறது. அரசியலிலும் நீங்கள் ஒரு பக்கத்தின் மனநிலையை அவர்களை ஒன்றாக உட்காரவைத்து அறியலாம்.</blockquote>  
நடவடிக்கை எடுக்கத் தயார் என்ற உணர்வை தயார்நிலை உடல் மொழி வெளிப்படுத்தும். உடலியக்க பொருளில் இது எப்பொழுதும் அவதானிக்கக் கூடியதாக இருந்தாலும், 'உடல் உழைப்புக்கான தயார்நிலை' அல்லது 'சமூக தொடர்புக்கான தயார்நிலை' என தயார்நிலையை மேலும் வகைப்படுத்தலாம். ஒரு நபர் பொதுவாக எந்த நேரத்திலும் இரண்டிற்கும் தயாராக இருப்பார் என்றாலும், அத்தகைய வகைப்பாடுகள் அந்த நேரத்தில் அவர்கள் எந்த நடவடிக்கைக்கு முதன்மையாக தயாராக இருக்கிறார்கள் என்பதை அடிப்படையாகக் கொண்டுள்ளது. அத்தகைய ஆயத்த நிலை நபரின் முழு உடலையும், குரலின் தொனியையும், அவர்கள் உடல் மொழியின் மூலம் என்ன உணர்வை வெளிப்படுத்துகிறார்கள் என்பதையும் பாதிக்கிறது. அதிகரித்த ஆயத்த நிலை என்பது அதிக ஆற்றல் அல்லது தீவிரம் கொண்ட நிலையில் இருப்பது என்றும் குறிப்பிடலாம். ஆயத்தமில்லாத நிலைகளுடன் ஒப்பிடுகையில், பெரும்பாலான தயார்நிலைகள் பொதுவாக ஆழ்ந்த சுவாச முறை, நரம்பு மண்டலத்தின் அதிகரித்த உற்சாகம் மற்றும் அதிகரித்த இதயத் துடிப்பு ஆகியவற்றை உள்ளடக்கியுள்ளது.  
முரட்டுத்தனமான தோரணையானது, உடல் ரீதியாக வன்முறையின் தோற்றத்தை வெளிப்படுத்தும் வகையில் உந்தப்பட்ட தோற்றத்தை மிகைப்படுத்துகிறது அல்லது பிரதிபலிக்கிறது. இதன் மூலம் ஒருவரை மிரட்டவும் செய்கிறது. உடற்பகுதியும் வழக்கத்தை விட அதிகமாக விரிவடைந்துள்ளதால், இந்த வகை தயாரிப்பில் பேச்சு வார்த்தைகளும் வலிமையடைகின்றன. செயல்பாட்டிற்காக உடலின் தசை மண்டலத்திலும் குறிப்பிடத்தக்க அதிகரிப்பு நிகழ்கிறது. முரட்டுத்தனமான தோரணை சில சமயங்களில் உள்ளங்கைகள் மூடி இறுக்குவதையும் உள்ளடக்கியிருக்கலாம்.
# உடல்மொழி

## தயார்நிலை

### சமூகத் தொடர்புக்கான தயார்நிலை

சமூக ஊடாடலுக்கான தயார்நிலையிலும் உந்துதல் விளைவு வேறு விதத்தில் பங்கு வகிக்கிறது. பொதுவாக குறைந்த அளவில் உந்துதல் விளைவு பயன்படுத்தப்படுகிறது. வெவ்வேறு நோக்கத்தின் காரணமாக சமூக தொடர்புக்கான தயார்நிலை என்பது ஒரு நபர் தனது தலை, கழுத்து மற்றும் தொண்டையை பேச்சுக்காகவும், கைகளை சைகைக்காகவும், அவர்களின் கால்கள் மற்றும் உடற்பகுதியை அவர்கள் ஏற்றுக்கொள்ள விரும்பும் நிலைப்பாட்டிற்காகவும் தயார்படுத்துவதை உள்ளடக்கியிருக்கும். அதாவது பேசுவதற்கு முன் எப்படி நிற்க வேண்டும் மற்றும் உடல் எடையில் என்ன மாற்றங்களை பயன்படுத்த வேண்டும் என்பதை தயார் செய்தல் போன்றவையும் இதில் அடங்கும். ஒரு நபர் சமூக ரீதியாக தொடர்பு கொள்ளத் திட்டமிடும்போது, அவர் உரையாடலில் ஈடுபடத் தயாராகும் போது அவரது உடல் மொழி பொதுவாக மிகவும் இயல்பாக இருக்கும். இதன் பொருள் அவர் மற்றொரு நபருடன் அதிக நம்பிக்கையுடனும், ஏற்றுக்கொள்ளக்கூடியவராகவும் தோன்றுகிறார். எடுத்துக்காட்டாக, ஒருவர் திறந்த உடல் மொழியுடன் அமர்ந்திருந்தால், அவர் கைகளைத் திறந்து, நாற்காலியின் ஓரத்தில் ஒருவரை எதிர்கொள்ளலாம்; அதேசமயம் அவர் மூடிய உடல் மொழியுடன் அமர்ந்திருந்தால், அவர் கைகளை மடக்கி மற்ற நபரிடமிருந்து சற்று விலகி அமரலாம். இது அவர்கள் உரையாடலில் சங்கடமாக அல்லது ஆர்வமில்லாமல் இருப்பதைக் குறிக்கலாம். ஒவ்வொரு வகை உடல் மொழியும் உரையாடல் ஒரு குறிப்பிட்ட வழியில் முன்னேறத் தயாராக இருப்பதைக் குறிக்கிறது. நபர் அதிக விருப்பத்துடன் அல்லது அதிக தயக்கத்துடன் இருப்பதை காட்டுகிறது. ஒரு நபர் தனது நாற்காலியில் முன்னோக்கி அமர்ந்திருந்தால், இது எழுந்திருப்பதற்கான விருப்பத்தைக் குறிக்கலாம். உரையாடல் அடிப்படையில் இந்த அமர்ந்திருக்கும் தயார்நிலை ஒரு திட்டம் அல்லது பிற முயற்சியைத் தொடங்குவதற்கான ஆர்வமாகவும் விளக்கப்படலாம். உரையாடலை முடிக்க விரும்புவதைக் குறிப்பதாகவும் இருக்கலாம்.  
ஒரு சமூக ஈடுபாட்டிற்கு தங்களைத் தயார்படுத்திக் கொள்வதற்காக, பல்வேறு வகையான உடல்நிலை முன்தயாரிப்புகள் மக்களால் பயன்படுத்தப்படுகிறது. நிமிர்ந்து நிற்பது, கைகளை வானத்தை நோக்கி உயர்த்துவது, இடுப்பில் கைகளை வைத்துக் கொண்டு மீமனிதன் போல நிற்பது போன்ற உடல்மொழிகளால் நம்பிக்கையை அதிகரித்துக் கொள்ள முயற்சிகளாகும் என ஆர்வார்டு பேராசிரியர் ஏமி குடி 2010 ஆம் ஆண்டில் தெரிவித்தார். ஆனால் 2015 ஆம் ஆண்டு ஆய்வில் அதன் விளைவைப் பிரதிபலிக்க முடியாமல் போனதற்குப் பிறகு ஆலோசனையைத் திரும்பப் பெற்று அதை கற்பிப்பதை அவர் நிறுத்தினார்.
# உடல்மொழி

## உலகளாவியமும் பண்பாட்டும்

உடல் மொழி, குறிப்பாக முகபாவனைகள் உலகளவில் புரிந்துகொள்ளப்படுகிறதா என்பது குறித்து அறிஞர்கள் நீண்ட காலமாக விவாதித்து வருகின்றனர். டார்வினின் (1872) பரிணாமக் கோட்பாட்டில் உணர்ச்சிகளின் முகபாவனைகள் மரபுரிமையாகப் பெறப்படுகின்றன என்ற கருத்தை அவர் முன்வைத்தார். மறுபுறம், ஒருவரது உணர்ச்சிகளின் உடல் வெளிப்பாட்டை பண்பாடு பாதிக்கிறதா என்று அறிஞர்கள் கேள்வி எழுப்பியுள்ளனர். பரந்த அளவில் இக்கோட்பாடுகளை இரண்டு மாதிரிகளாக வகைப்படுத்தலாம்:
# உடல்மொழி

## உலகளாவியமும் பண்பாட்டும்

### பண்பாட்டுச் சமநிலை மாதிரி

தனிநபர்கள் குழு மற்றும் குழு உறுப்பினர்களின் உணர்ச்சிகளைப் புரிந்துகொள்வதில் சமமாக துல்லியமாக இருக்க வேண்டும் என்று கலாச்சார சமநிலை மாதிரியானது கணித்துள்ளது. இந்த மாதிரியானது டார்வினின் பரிணாமக் கோட்பாட்டில் வேரூன்றியுள்ளது. மனிதர்களும் விலங்குகளும் கோபம்/ஆக்கிரமிப்பு, மகிழ்ச்சி மற்றும் பயம் போன்ற உணர்ச்சிகளின் ஒரே மாதிரியான தோரணை வெளிப்பாடுகளைப் பகிர்ந்து கொள்கின்றனர் என்று அவர் குறிப்பிட்டார். இந்த ஒற்றுமைகள் மனிதர்கள் உட்பட்ட சமூக விலங்குகள் ஒன்றுக்கொன்று உணர்ச்சிகரமான சமிக்ஞைகளை வெளிப்படுத்தும் இயல்பான திறனைக் கொண்டிருக்கின்றன என்ற பரிணாம வாதத்தை ஆதரிக்கின்றன. பல கல்வியாளர்களாலும் இது பகிரப்பட்டது. விலங்குகள் மற்றும் மனிதர்களிடையே உள்ள வெளிப்பாட்டின் ஒற்றுமையை டார்வின் குறிப்பிடும் இடத்தில், முற்றிலும் வேறுபட்டதாக இருந்தாலும் கூட பண்பாட்டு சமநிலை மாதிரி மனிதர்களின் பண்பாடு முழுவதும் வெளிப்பாட்டின் ஒற்றுமையைக் குறிப்பிடுகிறது என்று டார்வின் குறிப்பிடுகிறார்.
இந்த மாதிரியை ஆதரிக்கும் வலுவான ஆதாரங்களில் ஒன்று பால் எக்மேன் மற்றும் பிரீசென் (1971) ஆகியோரால் நடத்தப்பட்ட ஒரு ஆய்வு ஆகும். அங்கு பப்புவா நியூ கினியாவில் உள்ள ஒரு முன்னோடி பழங்குடியினர் அமெரிக்காவில் இருந்த தனிநபர்களின் முகபாவனைகளை நம்பகத்தன்மையுடன் அங்கீகரித்தனர். பண்பாட்டு ரீதியாக தனிமைப்படுத்தப்பட்டும், அமெரிக்க ஊடகங்களுக்கு எந்த வெளிப்பாடும் இல்லாமலும் வாழ்ந்த பப்புவான் பழங்குடியினருக்கு குறுக்கு-கலாச்சார பரிமாற்றத்திற்கான சாத்தியம் ஏதும் இல்லை.
# உடல்மொழி

## உலகளாவியமும் பண்பாட்டும்

### பண்பாட்டு அனுகூல மாதிரி

மறுபுறம், கலாச்சார அனுகூல மாதிரியானது, அதே இனத்தைச் சேர்ந்தவர்கள் "பிற இன முகங்களைக் காட்டிலும் காட்சிப் பண்புகளை மிகவும் துல்லியமாகவும் திறமையாகவும் செயலாக்குகிறார்கள்" என்று கணித்துள்ளது. துல்லியமான விளக்கத்தை அதிகரிக்கும் பிற காரணிகளில் சொற்கள் அல்லாத உச்சரிப்புகளும் அடங்கும்.  
கலாச்சார சமநிலை மாதிரி மற்றும் கலாச்சார அனுகூல மாதிரி இரண்டையும் ஆதரிக்கும் பல ஆய்வுகள் உள்ளன. ஆனால் பண்பாட்டுப் பின்னணியைப் பொருட்படுத்தாமல் இலக்கியத்தை மறுபரிசீலனை செய்து மகிழ்ச்சி, ஆச்சரியம், பயம், கோபம், அவமதிப்பு, வெறுப்பு, மற்றும் சோகம் ஆகிய ஏழு உணர்ச்சிகள் உலகளவில் அங்கீகரிக்கப்பட்டுள்ளன என்ற பொதுவான ஒருமித்த கருத்து உள்ளது.  
பெருமை மற்றும் அவமானத்தின் வெளிப்பாடுகள் உலகளாவியவை என்பதை அறிஞர்கள் சமீபத்தில் சுட்டிக் காட்டுகின்றனர். தலையை பின்னால் சாய்த்துக்கொண்டு உடலின் விரிவாக்கப்பட்ட தோரணை மற்றும் குறைந்த தீவிரம் கொண்ட முகமும் வாயின் மூலையை உயர்த்திய புன்னகையும் பெருமையின் வெளிப்பாடு என்று திரேசியும் இராபின்சனும் தெரிவிக்கின்றனர். முகத்தை மறைப்பதன் மூலம் அல்லது அதைக் கைகளால் மூடுவதன் மூலம் வெட்கத்தின் வெளிப்பாடு இருக்கும் என்றும் இவர்கள் கூறுகின்றனர். சில சமயங்களில், மொழித் தடை வெளிநாட்டினருக்கு ஒரு பிரச்சனையாக இருக்கலாம். இங்கெல்லாம் உடல் மொழி தொடர்பு கொள்ள மிகவும் பயனுள்ளதாக இருக்கும்.
# உடல்மொழி

## உலகளாவியமும் பண்பாட்டும்

### அறிவுறுத்தும் கற்பித்தல்

#### இரண்டாம் மொழி கற்றல்

சொற்பொழிவு, மூலோபாயம் மற்றும் சமூக மொழியியல் திறன்களை அடைவதே இரண்டாம் மொழியை கற்றுக் கொள்வதன் நோக்கம் என்ற உண்மையால் உடல் மொழியின் முக்கியத்துவம் உணரப்பட்டது. சமூக மொழியியல் திறன் என்பது ஒரு குறிப்பிட்ட மொழியைப் பயன்படுத்த உதவும் உடல் மொழியைப் புரிந்துகொள்வதை உள்ளடக்கியதாகும். இது பொதுவாக மிகவும் கலாச்சார ரீதியாகவும் பாதிக்கப்படுகிறது. இதுபோன்று, சொற்பொழிவு நிலைக்கு அப்பால் ஒரு மொழியில் சரளமாக இருக்க, இந்த வகையான உடல் மொழியை அடையாளம் கண்டு செயல்படுத்துவதற்கான திறன் அவசியமாகிறது.  
புரிதலில் தெளிவின்மையையும் கருத்து மயக்கத்தையும் நீக்குவது வாய்மொழி பயன்பாட்டிற்கு அவசியம். இரண்டாவது மொழியைக் கற்பிப்பதற்கு வசதியாக, காட்சி அல்லாத பொருட்களைப் பயன்படுத்துவதைக் கட்டுப்படுத்த இந்த தகவல் தொடர்பு அம்சத்தை மேம்படுத்த வேண்டுமென பென்னி குக் பரிந்துரைக்கிறார். இதை இருமொழி என்றும் அவர் அழைக்கிறார்.
# உடல்மொழி

## உலகளாவியமும் பண்பாட்டும்

### அறிவுறுத்தும் கற்பித்தல்

#### கற்பித்தலை மேம்படுத்துதல்

இரண்டாவது மொழியைக் கற்பிப்பதில் மட்டுமல்ல, பிற பகுதிகளிலும் உடல் மொழி ஒரு பயனுள்ள உதவியாக இருக்கும். இதைப் பயன்படுத்துவதன் பின்னணியில் உள்ள யோசனை ஒரு மொழியற்ற உள்ளீடு என்பதேயாகும். சரியான பதிலை நோக்கி ஒரு மாணவனை வழிநடத்தவும் குறிப்பளிக்க அல்லது தூண்டுவதற்கும் இது பயன்படும். வழக்கமாக மாணவர்களை வழிநடத்தும் உறுதிப்படுத்தல் சோதனைகள் அல்லது மாற்றியமைக்கப்பட்ட மொழிப் பயன்பாடு போன்ற மற்ற வாய்மொழி முறைகளுடன் இம்முறையும் இணைக்கப்படுகிறது. டால் தனது 2014 ஆம் ஆன்டு ஆய்வறிக்கையில் உடல்மொழி கற்பித்தலில் எவ்வாறு தாக்கத்தை ஏற்படுத்துகின்றது என்பதன் அடிப்படையில் உடல் மொழியின் மூன்று முக்கிய குணாதிசயங்களின் பட்டியலை வழங்குகிறார். உள்ளுணர்வு, தொடர்பு மற்றும் பரிந்துரை ஆகியவை இம்மூன்று அம்சங்கள் ஆகும்.  
- பொருந்தக்கூடிய, குறிப்பாக தனிப்பட்ட சொற்களுடன் உடல் மொழியை கற்பித்தலில் பயன்படுத்துவது உடல் மொழியின் உள்ளுணர்வு அம்சமாகும். உதாரணமாக, "அழு" என்ற வார்த்தையைப் பற்றி கற்பிக்கும்போது, அழும் நபரை ஆசிரியர்கள் பின்பற்றலாம். இது ஒரு ஆழமான உணர்வை செயல்படுத்துவதோடு குறிப்பிட்ட வார்த்தையைப் பற்றிய அதிக புரிதலுக்கும் வழிவகுக்கும்.  
உண்மையை மதிப்பிடுவதற்கும் ஏமாற்றத்தைக் கண்டறிவதற்கும் உடல் மொழியை ஒரு கருவியாகக் குறிப்பிட்டுள்ளனர் என்று எண்ணற்ற கூட்டரசுப்புலனாய்வு நிறுவனங்களின் செய்தி இதழ்கள் செய்தி வெளியிட்டுள்ளன. புலனாய்வாளர்கலே உடல் மொழியின் இன்னொரு பக்கமாக உள்ளனர். சட்ட அமலாக்க உறுப்பினர்களின் உடல் மொழி, நேரில் கண்ட சாட்சிகளின் கணக்குகளின் துல்லியத்தை பாதிக்கலாம்.
# உடல்மொழி

## உலகளாவியமும் பண்பாட்டும்

### அறிவுறுத்தும் கற்பித்தல்

#### சீட்டாட்டம்

போக்கர் விளையாட்டில் நிகழ்தகவு பற்றிய புரிதல் மட்டுமல்லாமல், எதிரிகளின் உடல் மொழியைப் படித்து பகுப்பாய்வு செய்யும் திறனும் முக்கியத்துவம் பெறுகிறது. போக்கரின் முக்கிய அங்கம், எதிரிகளை ஏமாற்றுவதும் ஏமாற்ருகளைக் கண்டுபிடிப்பதுமாகும். வீரர்கள் தங்கள் எதிரிகளின் தனிப்பட்ட நடுக்கங்களை கண்டுபிடிக்கும் திறனைக் கொண்டிருக்க வேண்டும். எதிராளி சிறப்பாக செயல்படுகிறார் என்பதற்கான அறிகுறிகளையும் வீரர்கள் கவனிக்க வேண்டும்.
# உடல்மொழி

## உலகளாவியமும் பண்பாட்டும்

### காட்சிக் கலைகள்

#### நகைச்சுவை

நகைச்சுவைத் தயாரிப்புகளில் நகைச்சுவை விளைவை அடைய உடல் மொழி பெரும்பாலும் பயன்படுத்தப்படுகிறது. மிகைப்படுத்தப்பட்ட, திரும்பத் திரும்பச் சொல்லக்கூடிய, சூழ்நிலைகள் அல்லது பாத்திரத்திற்குப் பொருத்தமற்ற உடல் மொழியைப் பயன்படுத்துவதையும், இவற்றின் கலவையையும் இது உள்ளடக்கியிருக்கும். ஒருவருக்கொருவர் உடல் மொழியை வலியுறுத்த இரண்டு அல்லது அதற்கு மேற்பட்ட கதாபாத்திரங்கல் இதற்காகப் பயன்படுத்தப்படலாம். அவர்களின் சைகைகள் மற்றும் பழக்கவழக்கங்கள் மிகவும் ஒத்ததாக இருக்கலாம். மேலும் இந்த முறையில் அவர்களின் நகைச்சுவை விளைவை அதிகரிக்கலாம். அவை மிகவும் வித்தியாசமாகவும் மாறுபட்ட வழியிலும் முன்னிலைப்படுத்தப்படலாம். நகைச்சுவை இரட்டையர்கள் தரநிலையாக இத்தகைய நகைச்சுவையான உடல் மொழியின் முறைகளைப் பயன்படுத்துகின்றனர்.
# உடல்மொழி

## தோரணை, தசை அமைப்பு மற்றும் வலிமை பயிற்சி

வலிமை பயிற்சி சில நேரங்களில் ஒரு நபரின் தோரணையை மேம்படுத்த பயன்படுத்தப்படுகிறது. இது அவர்களின் தசை மண்டலத்தை வலுப்படுத்துகிறது. இதனால் அவர்கள் சிறந்த தோரணையை ஏற்றுக்கொள்ளும் போக்கை உருவாக்குகிறார்கள். தசை ஏற்றத்தாழ்வுகளின் விளைவாக ஒரு நபருக்கு மோசமான தோரணை இருந்தால், அவர்களுக்கு வலிமை பயிற்சி குறிப்பாக பயனுள்ளதாக இருக்கும். அனைத்து தசைகளும் ஒரே வலிமையாக இருக்க வேண்டும் என்று இது கூறவில்லை. ஆனால் தசைகள் மற்றும் அவற்றின் வலிமை நிலைகள் இவ்வாறு இருக்க வேண்டும் என்று தோராயமாக கருதப்படும் ஒரு இயற்கை விகிதம் உள்ளது. இந்த விகிதத்தில் இருந்து அதிகப்படியான விலகல் தரநிலையாக மோசமான தோரணையை விளைவிக்கிறது மற்றும் அதனுடன் தொடர்புடைய உடல்நலப் பிரச்சினைகளையும் இது ஏற்படுத்தக்கூடும். உதாரணமாக, நீண்ட நேரம் மேசையில் அமர்ந்திருக்கும் ஒரு அலுவலகப் பணியாளர், அவர்களின் உடலின் முன்புறத்தில் அதிகப்படியான வலுவான மற்றும் இறுக்கமான தசைகளை உருவாக்கலாம். இதன் விளைவாக, அவர்களுக்கு குனிந்த தோரணை உருவாகலாம்.அவர்களின் உடலின் பின்புறத்தில் உள்ள தசைகளை வலுப்படுத்துவதன் மூலம் தசை வலிமையின் பொருத்தமான விகிதத்தை மீண்டும் இவர்கள் பெற முடியும். மேலும் அந்தநபர் தனது குனிந்த தோரணையை இழந்து நிமிர்ந்து நிற்பார் அல்லது நிமிர்ந்து உட்காருவார். ஒட்டுமொத்தமாக சிறந்த தோரணையுடன் இருப்பார். இந்த முன்னேற்றம் அவருடைய மையத்தை வளைத்தல், நேராக்குதல் மற்றும் சுழற்றுதல் போன்ற பயிற்சிகளின் விளைவாக இருக்கலாம்.  
இதேபோல், ஓர் அலுவலக ஊழியர் சுட்டியைப் பயன்படுத்துவதற்காக ஒரு பக்கத்தை விட்டு ஒரு பக்கமாக உட்கார்ந்து ஒரு பக்க தோரணையை உருவாக்கினால், அடிப்படை வலிமை ஏற்றத்தாழ்வை சரிசெய்ய வலிமை பயிற்சி பயன்படுத்தப்படலாம். உடலின் ஒவ்வொரு பக்கமும் ஒரே அளவிலான வேலையைச் செய்வதை உறுதிசெய்ய மாற்று ஒற்றை மூட்டு பயிற்சிகள் பயன்படுத்தப்படலாம். இரண்டு மூட்டு பயிற்சிகள் இங்கு அவசியம் இல்லை.  
வலிமை மற்றும் நெகிழ்வுத்தன்மையின் ஏற்றத்தாழ்வுகளைப் போக்கவும், சிறந்த தோரணையை உறுதிப்படுத்தவும் பல்வேறு வகையான கூடுதல் வலிமைப் பயிற்சிகள் பயன்படுத்தப்படலாம்.